下晝3點3夠鐘食下午茶！今日我哋選擇麗薩莉亞食下午茶。平時佢係有lunch set由12點至到下晝嘅五點，set就送汽水吧，汽水包除咗汽水之外仲有咖啡、茶、美綠等等嘅嘢飲選擇，由於我哋唔飲汽水所以就選擇左散嗌食物。今次嚟到就嗌左雞翼同肉醬多莉亞。焗好嘅雞翼加埋秘製既辣粉十分惹味，雖然啲雞翼唔係好大隻，但＄30有八隻來講算係10分抵食。肉醬多莉亞嚟到嘅時候熱辣辣啱啱焗起，肉醬好多，撈哂成碟飯都仲有，加埋芝士粉食，一流！食咗咁多野都係40 零左右，絕對係平民嘅選擇！